Priebeh praktického vyučovania u zamestnávateľa

v systéme duálneho vzdelávania

pre študijný odbor 9245 M ochrana osôb a majetku

Vydala Republiková únia zamestnávateľov dňa 22. augusta 2022

s platnosťou od 1. septembra 2022

Priebeh praktického vyučovania upravuje vecné a časové členenie obsahu praktického vyučovania. Priebeh praktického vyučovania je spracovaný podľa Vzdelávacieho poriadku praktického vyučovania, ktorý je výstupom NP Duálne vzdelávanie a rozvoj atraktivity a kvality OVP.

Priebeh praktického vyučovania špecifikuje:

* Vecné a časové členenie obsahu praktického vyučovania,
* Praktickú časť odbornej zložky maturitnej skúšky.

1. Vecné a časové členenie obsahu praktického vyučovania
2. Pre odborné vzdelávanie a prípravu v odbore vzdelávania je stanovené vecné a časové členenie obsahu vzdelávania na praktickom vyučovaní.
3. Vecné členenie určuje všetky zručnosti, vedomosti a spôsobilosti, ktoré majú byť žiakovi počas praktického vyučovania sprostredkované hlavným inštruktorom, inštruktorom alebo majstrom odbornej výchovy.
4. Časové členenie určuje obdobie, v ktorom majú byť zručnosti, vedomosti a spôsobilosti sprostredkované v rámci praktického vyučovania a zmluvného trvania vzdelávania podľa učebnej zmluvy.

|  |  |  |  |  |
| --- | --- | --- | --- | --- |
| **Kľúčové oblasti vedomostí, zručností a spôsobilostí sprostredkovávané priebežne počas štúdia** | | | | |
| **Zamestnávateľ poskytujúci praktické vyučovanie zabezpečuje** | | | | |
| Znalosti o prevádzkovej a právnej forme podniku/inštitúcie. | | | | |
| Poznatky o úlohách a postavení podniku/inštitúcie v rámci svojho sektora, pozície na trhu a okruhu zákazníkov a klientov podniku/inštitúcie. | | | | |
| Znalosti základnej právnej legislatívy upravujúcej činnosť podniku/inštitúcie. | | | | |
| Znalosti o organizačnej štruktúre, úlohách a kompetenciách jednotlivých podnikových sekcií, úsekov a oddelení v podniku/inštitúcii. | | | | |
| Znalosti o základných princípoch organizácie práce a nadväznosť pracovných činností v organizácii - plánovanie práce, príprava pracovných činností: stanovenie pracovných postupov, pracovných prostriedkov a pracovných metód. | | | | |
| Znalosti o dodržiavaní všeobecne platných právnych predpisov, interných predpisov a procesov v organizácii. | | | | |
| Znalosti o základných princípoch podnikového riadenia kvality a ich uplatňovanie, podnikový kódex. | | | | |
| Znalosti o pracovno-právnych predpisoch zamestnávateľa a ostatných interných predpisoch týkajúcich sa zamestnancov zamestnávateľa a žiakov v SDV. | | | | |
| Znalosti o zásadách bezpečnosti a ochrany zdravia pri práci a požiarnej ochrany, hygieny práce, tvorby a ochrany životného prostredia na pracovisku praktického vyučovania a ich dodržiavanie. | | | | |
| Znalosti o obsahu a cieľoch vzdelávania, ako aj o možnostiach ďalšieho vzdelávania, pracovného uplatnenia a kariérneho rastu u zamestnávateľa. | | | | |
| Znalosti o povinnostiach a právach vyplývajúcich z učebnej zmluvy. | | | | |
| Vedenie dokumentácie o pracovnej činnosti žiaka na praktickom vyučovaní. | | | | |
| Znalosti o ovládaní a starostlivosti o zverené pracovné prostriedky a pomôcky (napr. kancelárska a výpočtová technika) | | | | |
| **Vzdelávanie zabezpečujúce celkový rozvoj osobnosti žiaka** | | | | |
| Budovanie sebadôvery a sebavedomia, schopnosti vyjadriť svoje potreby a záujmy. | | | | |
| Znalosť a používanie príslušných odborných termínov v preferovanom firemnom jazyku. | | | | |
| Vedenie k samostatnosti v riešení a analyzovaní problémov, navrhovaní konkrétnych pracovných postupov a riešení. Rozvíjať analytické, kritické a kreatívne myslenie. | | | | |
| Proaktívny prístup k budovaniu a rozvoju interpersonálnych zručností - schopnosť pracovať v tíme, schopnosť sociálneho kontaktu, kultivovanosť vystupovania a vzhľadu, pozitívne myslenie a lojálnosť k firme a ochota sa ďalej vzdelávať, dodržiavať pracovnú disciplínu a interné predpisy zamestnávateľa. | | | | |
| Rozvoj komunikačných a prezentačných zručností: komunikácia so zákazníkmi, nadriadenými, kolegami a inými skupinami osôb v zmysle cieľovej skupiny, efektívne riešenie konfliktov, používanie spisovného úradného jazyka, používanie cudzieho jazyka na úrovni, ktorá je obvyklá v podniku na zvládanie každodenných rozhovorov a odborných pohovorov. | | | | |
| Budovanie základných princípov práce: spoľahlivosť, uvedomenie si zodpovednosti za plnenie svojich úloh a povinností, samostatnosť v organizovaní a plánovaní práce, samostatnosť v rozhodovaní, iniciatívny prístup, orientácia na potreby zákazníkov, klientov, zodpovednosť za svoje zdravie, fyzický a duševný rozvoj, zodpovednosť za ochranu životného prostredia na pracovisku. | | | | |
| **Zaistenie bezpečnosti a ochrany zdravia pri práci na pracovisku praktického vyučovania** | | | | |
| Riadenie a zaistenie bezpečnosti a ochrany zdravia na pracovisku praktického vyučovania podľa interných smerníc, zabezpečenie prvkov aktívnej bezpečnosti na pracovisku praktického vyučovania a informovanosť o nich. | | | | |
| Zabezpečenie všetkých práv a povinností v oblasti BOZP a PO na pracovisku praktického vyučovania a ich dodržiavanie. | | | | |
| Sprostredkovanie základných znalostí o predpisoch a zásadách bezpečnosti a ochrany zdravia pri práci, požiarnej ochrany, prvkov aktívnej bezpečnosti, ich dodržiavanie a poskytovanie predlekárskej prvej pomoci. | | | | |
| Vedenie dokumentácie o školeniach a preškolení žiakov pri nástupe na PPV o BOZP, PO a poskytovaní predlekárskej prvej pomoci. | | | | |
| Zaistenie dodržiavania právnej legislatívy a interných predpisov o povinnostiach a obmedzení pracovnej činnosti žiakov a mladistvých zamestnancov súvisiacich predovšetkým s bezpečnostnými predpismi a Zákonníkom práce, povinnosť vypracovať vlastný zoznam prác a pracovísk zakázaných mladistvým žiakom a mladistvým zamestnancom. | | | | |
| Sprostredkovanie základných znalostí o rizikách ohrozujúcich vlastné zdravie a zdravie iných na pracovisku praktického vyučovania. | | | | |
| **Vedomosti, zručnosti a spôsobilosti sprostredkovávané v jednotlivých ročníkoch štúdia** | | | | |
| **P.č.** | **1. ročník** | **2. ročník** | **3. ročník** | **4. ročník** |
| **1** | **Právne predpisy v oblasti bezpečnostného a všeobecného práva** | | | |
| 1.1 | Orientácia v právnych predpisoch a znalosť základných pojmov v oblasti zákona o súkromnej bezpečnosti, zákona o policajnom zbore, zákona o vojenskej polícii, zákona o obecnej polícii, využívanie základných pravidiel právneho systému, základných princípov trestného práva. | | | |
| 1.2 | Orientácia v právnych predpisoch hospodárskeho, rodinného, trestného, pracovného, občianskeho a obchodného práva. | | | |
| 1.3 | Využívanie právnych poznatkov pri uplatňovaní prostriedkov individuálnej ochrany jednotlivca. | | | |
| 1.4 | Znalosť technických noriem pri vyhotovovaní písomností, úradnej a podnikovej korešpondencie s využitím bežných kancelárskych strojov a prístrojov. | | | |
| **2** | **Psychológia a sociálna komunikácia** | | **Sociálno-psychologický výcvik** | |
| 2.1 | Znalosti využitia foréznej a kriminálnej psychológie, kriminalistickej a vojenskej psychológie, psychológie práce. | | Aplikácia znalostí psychológie v praktických činnostiach pri výkone povolania, služby. | |
| 2.2 | Znalosti stimulačných a sociálnych motívov správania, typy potrieb a ich uspokojovanie. | | Využívať stimulačné a sociálne motívy správania, typy potrieb a ich spojitosť s uspokojovaním potrieb, rozvíjaním sociálnych zručností. | |
| 2.3 | Aktívne pracovať s pojmami stres, frustrácia, konflikt, nastaviť správanie na správnu reakciu na ne. Zamerať sa na sebapoznávanie a poznávanie druhých ľudí. | | Poznať spôsoby odlišnosti ľudí v prejavoch správania sa, ovládať metódy ako minimalizovať psychickú záťaž pri praktickom zásahu. | |
| 2.4 | Vedieť zadefinovať sociálnu skupinu, sociálnu rolu, sociálny status. | | Vedieť rozoznať poruchy osobnosti, poznať význam psychoterapie, psychologického poradenstva. | |
| **3** | **Činnosť strážnej bezpečnostnej služby (SBS)** | | | |
| 3.1 | Znalosť základných pojmov, povinnosti pri hlásení priestupku, trestného činu.  Znalosť kompetencií a činnosti SBS. | | Znalosť činnosti príslušníkov SBS pri fyzickej ochrane osoby, pri statickej a dynamickej ochrane. | |
| 3.2 | Vyhodnocovanie informácií o protiprávnom konaní, rozlišovať priestupok od trestného činu | Poznatky o používaní služobnej rovnošaty príslušníka SBS s povinnými identifikačnými znakmi. | Znalosť činnosti príslušníka SBS v súvislosti s použitím služobného psa, aplikácia základných povelov. |  |
| 3.3 | Znalosť postupov zaisťovania stopy na mieste činu. | Znalosť použitia vecných bezpečnostných prostriedkov (obušok, putá, paralyzér a iné). | Znalosť postupu pri evakuácii a evidencii evakuovaných osôb. Znalosť poskytnutia prvej pomoci zraneným osobám. |  |
| 3.4 |  | Znalosť činnosti príslušníka SBS pri narušení konkrétnych chránených objektov. | Znalosť činnosti príslušníka SBS v orientácii sa v neznámom teréne podľa mapy i bez nej, vyhodnotenie potenciálne nebezpečenstvo meteorologických javov. |  |
| 3.5 | Znalosť postupov pri zabezpečovaní miesta protiprávneho konania proti vstupu neoprávnených osôb. | Znalosť činnosti príslušníka SBS pri ochrane špecifických objektov (obchod, banka, miesto strategického významu a iné). |  | Znalosť činnosti príslušníkov SBS pri zabezpečovaní verejného poriadku na podujatiach rôzneho charakteru. |
| 3.6 | Znalosť spracovania príslušnej dokumentácie. | Znalosť činnosti príslušníka SBS v súvislosti s pultom centrálnej ochrany. | Znalosť činnosti príslušníka SBS pri eliminácii rizika spôsobeného život ohrozujúcou situáciou (požiar, povodeň, únik chemických alebo rádioaktívnych látok). Znalosť signálov ohlasujúcich jednotlivé život ohrozujúce situácie. | Znalosť základných zásad spolupráce a súčinnosti SBS s policajným zborom pri zabezpečovaní verejného poriadku počas konania športových, kultúrnych a iných akcií. |
| 3.7 |  | Vyhodnocovanie údajov získaných technickými prostriedkami napojenými na pult centrálnej ochrany. Zásady uchovávania zaznamenaných údajov podľa GDPR. | Znalosť ochrany miest strategického významu pred možným teroristickým útokom, znalosť možných rizík teroristických útokov. Poznať činnosť príslušníka PZ pri nahlásení teroristického útoku a činnosť po uskutočnenom teroristickom útoku. | Aplikovať zásady ochrany osobných údajov pri spracovaní dokumentácie. |
| **4** | **Kriminalistika** | | **Informačné technológie a internetová bezpečnosť** | |
| 4.1 | Znalosť o využívaní kriminalistických metód odhaľovania, vyšetrovania a predchádzania trestnej činnosti. | Znalosť postupu a zásad pri zadržaní a identifikovaní osoby podozrivej zo spáchania priepustku alebo trestného činu. | Znalosť zásad aplikácie internetovej bezpečnosti z hľadiska ochrany súkromia. Znalosti aplikácie zásad bezpečnej elektronickej komunikácie. | |
| 4.2 | Znalosť o postupoch a zásadách vypočutia svedka, podozrivej osoby, spracovanie príslušnej dokumentácie - výsluch. | | Znalosť efektívneho využitia IT pri získaní informácií. | |
| 4.3 | Znalosti o zostavovaní popisu podozrivej osoby - identikit, popisu veci, situácie, stavu a iných okolností. | | Znalosti o používaní zabezpečovacích, monitorovacích a komunikačných zariadení, hlásiče, snímače, senzory, prostriedky osobnej ochrany, obrany a vybavenie bezpečnostných služieb. | |
| 4.4 | Znalosti o tvorbe informačnej správy, správy o obhliadke miesta činu alebo udalosti. | Postupy pri fyzickej obhliadke priestorov stráženého, chráneného objektu, zaistenie daktyloskopických a čuchových stôp, kriminalistická trasológia. | Znalosť zodpovednosti za dodržanie obchodného, bankového, listového, lekárskeho tajomstva. | Poznatky o použití občianskeho preukazu s čipom, elektronického podpisu v elektronickej komunikácii. |
| 4.5 |  | Znalosti o detektívnej činnosti – zákonné získavanie a uchovávanie informácií o objekte sledovania. | Navrhnúť jednoduchý projekt ochrany objektu. Naplánovať ochranu osoby alebo majetku pri ich pobyte či pohybe. | |
| **5** | **Špeciálna telesná a bezpečnostná príprava, poradová príprava** | | | |
| 5.1 | Nácvik fyzickej zdatnosti v oblasti pohybu a športu v posilňovni, nadobudnutie základných bojových zručností a nácvik prvkov pohybu v sebaobranných situáciách a profesijnej sebaobrany. | | Nácvik základných činností pri vykonaní zákroku (zásahu) s použitím donucovacích prostriedkov proti páchateľom priestupku alebo páchateľom trestnej činnosti ich elimináciou bez použitia zbrane (obušok, putá, paralyzér...) s použitím prvkov sebaobrany. | |
| 5.2 | Nácvik pohybových zručností od základných postojov, pádov, držania tela, po techniky úderov, kopov, držaní a hodov až po znehybnenie súpera a odvádzanie osôb. | | Nácvik základných činností príslušníka SBS-ky pri ochrane špecifických objektov (obchod, banka, športové, kultúrne podujatie). | |
| 5.3 | Poradová príprava – nácvik základných cvikov poradovej prípravy a základného postoja, ovládanie vydávania povelov, statické cviky, cez pochod až po ceremoniál. Znalosť hodností ozbrojených zborov a základných pravidiel služobnej zdvorilosti. | | Nácvik základných činností príslušníka SBS-ky pri ochrane špecifických strategických objektov (významná firma...). | |
| 5.4 | Nácvik obsluhy hasiacich prístrojov a zariadení. | | Nácvik základných činností pri eliminácii rizík teroristických útokov, činnosti pri nahlásení ohrozenia alebo ohrozenie teroristickým útokom, spolupráca s príslušníkmi Policajného zboru SR, obecnej polície, s orgánmi miestnej samosprávy, s HaZZ. | |
| 5.5 | Nácvik poskytovania prvej pomoci pri rôznych zraneniach. | | Znalosť obsluhy pultu centrálnej ochrany, vedieť analyzovať dáta získané pultom centrálnej ochrany, nácvik. | |
| 5.6 | Nácvik použitia prostriedkov individuálnej ochrany jednotlivca. | | Nácvik bezpečnej manipulácie so zbraňami, nácvik streľby z airsoftových zbraní na cvičnej strelnici. | |
| 5.7 |  |  | Nácvik základných činností príslušníka SBS s použitím služobného psa, znalosť aplikácie základných povelov pri statickej a dynamickej činnosti a ich nácvik. | |
| 5.8 |  |  | Nácvik orientácie v neznámom teréne, s mapou aj bez mapy, vedieť vyhodnocovať meteorologickú situáciu, realizovať opatrenia na prežitie v neznámom teréne. | |
| 5.9 |  |  | Nácvik postupov na elimináciu rizika pri život ohrozujúcich javoch (búrky, požiare, povodne, únik chemických alebo rádioaktívnych látok. | |
| 5.10 |  |  | Nácvik evakuácie, evidencia evakuovaných osôb, poskytnutie prvej pomoci zraneným osobám. | |
| 5.11 |  |  | Aplikovať zásady ochrany osobných údajov v súlade s GDPR. | |

1. Odporúčané trvanie etáp vzdelávania a ich časovú postupnosť možno zmeniť, pokiaľ to neovplyvní čiastkové ciele a celkový cieľ vzdelávania.
2. Pokiaľ sa jednotlivé vzdelávacie jednotky sprostredkúvajú aj mimo pracoviska praktického vyučovania u zamestnávateľa (výkon praktického vyučovania v dielni školy, v spoločnom pracovisku praktického vyučovania, u iného zamestnávateľa alebo na inom mieste výkonu produktívnej práce), mala by sa zohľadniť skutočnosť, že podnikové a mimo podnikové opatrenia na sprostredkovanie zručností a vedomostí sa časovo navzájom ovplyvňujú a na seba nadväzujú.
3. Počas praktického vyučovania a pri sprostredkovávaní odborných vedomostí a zručností je potrebné pri súčasnom zohľadňovaní požiadaviek a predpisov zamestnávateľa zamerať sa na osobnostný rozvoj žiaka, aby mu boli sprostredkované kľúčové kompetencie, potrebné pre odbornú pracovnú silu, ako sú napr.:

* spôsobilosť konať samostatne v spoločenskom a pracovnom živote,
* spôsobilosť interaktívne používať vedomosti, informačné a komunikačné technológie,
* schopnosť pracovať v rôznorodých skupinách.

1. Zamestnávatelia poskytujúci praktické vyučovanie majú vypracovať pre žiakov plán vzdelávania, ktorý vychádza z tohto vzdelávacieho poriadku. Plán vzdelávania má zabezpečiť, aby zamestnávateľ každému žiakovi sprostredkoval vedomosti a zručnosti zodpovedajúce odboru vzdelávania.
2. Žiaci majú počas praktického vyučovania povinnosť viesť písomný doklad o vzdelávaní v súčinnosti s vyučujúcim. Zamestnávatelia majú pravidelne kontrolovať a potvrdzovať písomný doklad o vzdelávaní. Písomný doklad o vzdelávaní je podmienkou pripustenia k maturitnej skúške.
3. Praktická časť odbornej zložky maturitnej skúšky
4. Praktickou časťou odbornej zložky maturitnej skúšky sa overujú zručnosti a schopnosti žiaka v zadanej téme formou spracovania cvičnej alebo podnikovej úlohy.
5. Parametre praktickej časti odbornej zložky maturitnej skúšky:

* Skúšobná úloha sa koná ako „cvičná úloha“ alebo „podniková úloha“ a to jednou z nasledovných foriem:
* praktická realizácia a predvedenie komplexnej úlohy,
* obhajoba vlastného projektu,
* realizácia a obhajoba experimentu,
* obhajoba úspešnej súťažnej práce.
* Formu praktickej časti odbornej zložky maturitnej skúšky určí pre žiaka škola podľa dohody so zamestnávateľom v SDV.
* Na praktickú časť odbornej zložky maturitnej skúšky formou skúšobnej úlohy sa určia témy podľa náročnosti a špecifík odboru vzdelávania. Určí sa 1 až 15 tém, ktoré zahŕňajú charakteristické činnosti, na ktorých výkon sa žiaci pripravujú. Téma maturitnej skúšky je zadaná vo forme jednotnej štruktúry zadania skúšobnej úlohy schválenej zo strany Republikovej únie zamestnávateľov ako „cvičná úloha“ alebo ako „podniková úloha“. Téma projektu/experimentu/úspešnej súťažnej práce musí vychádzať z potrieb praxe zamestnávateľa, profilu absolventa a možností zamestnávateľa.
* Praktická časť odbornej zložky maturitnej skúšky formou praktickej realizácie a predvedenie komplexnej úlohy trvá 7 hodín, pričom do celkovej dĺžky sa započítava aj prestávka v rozsahu do 30 minút.
* Praktická časť odbornej zložky maturitnej skúšky formou obhajoby projektu/ realizácie a obhajoby experimentu/ obhajoby úspešnej súťažnej práce ich predvedenie a obhajoba pred skúšobnou komisiou trvá 30 minút.
* Pri spracovaní projektu môže byť prípravná fáza (zadanie úlohy, získavanie informácií, podkladových materiálov, príprava prezentácie, konzultácia s inštruktorom a pod.), ktorá trvá min. 6 mesiacov pred riadnou maturitnou skúškou.
* Pri konaní praktickej časti odbornej zložky maturitnej skúšky sa za jednu hodinu praktickej časti odbornej zložky maturitnej skúšky považuje čas 60 minút.
* Pri výkone praktickej časti odbornej zložky maturitnej skúšky je povolená pomoc žiakovi, ak si to vyžaduje náročnosť a postupnosť skúšobnej úlohy (napr. spolupráca v bežnej prevádzke zamestnávateľa).
* Praktická časť odbornej zložky maturitnej skúšky je neverejná.

1. Žiak v praktickej časti odbornej zložky maturitnej skúšky preukazuje, že je spôsobilý:

* pracovnú úlohu analyzovať, vyhodnotiť a vybrať postup spracovania úloh z technologického, hospodárneho, bezpečnostného a ekologického pohľadu,
* naplánovať fázy realizácie úlohy, určiť čiastkové úlohy, zostaviť podklady k plánovaniu spracovania úlohy,
* orientovať sa v právnych predpisoch,
* zaobstarať si informácie a analyzovať ich,
* využívať aplikačný softvér pri riešení zadaných úloh,
* vytlačiť výstupné zostavy a dokumenty,
* dodržiavať predpisy súvisiace s podnikovou obchodnou činnosťou a podnikovým kódexom, interné predpisy a štandardy pracovných postupov a procesov, predpisy bezpečnosti práce a hygieny práce, ochrany životného prostredia,
* využívať moderné technológie a informačné systémy,
* odovzdať dokumentáciu k práci, pri projektoch/experimentoch/odborných súťažných práca odovzdať prácu v tlačenej verzii alebo elektronicky.

1. Skúšobná úloha sa má rozložiť na pracovné úlohy, pri zohľadnení bezpečnostných opatrení a predpisov na ochranu bezpečnosti a zdravia pri práci, na opatrenia na ochranu životného prostredia a na kontrolu a riadenie kvality. Príklady okruhov jednotlivých úloh, ktoré musí praktická časť skúšky zahŕňať:

**Praktická realizácia a predvedenie komplexnej úlohy:**

* analýza zadanej úlohy,
* vyhodnotenie a voľba postupov spracovania čiastkových úloh,
* stanovenie postupnosti pracovných krokov, pracovných prostriedkov a metód z technického, ekonomického, bezpečnostného a ekologického pohľadu,
* práce s informačnými a komunikačnými technológiami,
* kontrola a riadenie kvality výstupov práce podnikovej resp. klientskej dokumentácie.

**Obhajoba vlastného projektu (experimentu/úspešnej súťažnej práce):**

* teoretické východiská daného projektu (experimentu/úspešnej súťažnej práce),
* získavanie informácií, ich analyzovanie a vyhodnocovanie,
* návrh riešenia daného projektu (popis postupu experimentu/úspešnej súťažnej práce),
* ekonomické vyhodnotenie projektu (experimentu/úspešnej súťažnej práce),
* odporúčanie pre firmu prípadne jej zákazníka alebo klienta.

**Obhajoba úspešnej súťažnej práce:**

Prezentácia a obhajoba úspešných súťažných prác, ktoré sa umiestnili na prvom až treťom mieste v krajskom kole alebo na prvom až piatom mieste v celoštátnom kole odbornej súťaže žiakov stredných škôl v Slovenskej republike, pod odborným vedením inštruktora, resp. učiteľa odbornej praxe.

1. Jednotlivé pracovné úlohy musia byť pri realizácii skúšobnej práce ručne alebo počítačovo zaznamenané. Skúšobná komisia môže dať skúšanému pri zadaní úlohy k dispozícii príslušné podklady pre skúšobnú prácu ako aj pre evidenciu jednotlivých postupov a pod.
2. V rámci skúšobnej práce musia byť preukázané predovšetkým vykonané činnosti:

* Aplikovanie nadobudnutých odborných vedomostí do praktických podmienok realizovaného projektu ochrany osoby alebo objektu.
* Prípravné práce na základe zadania, príprava pracoviska, pomôcok a materiálov pre riešenie úloh.
* Práca s digitálnymi technológiami.
* Vyhotovenie projektu riešenia bezpečnosti a ochrany osoby alebo majetku.
* Vysvetlenie odbornej problematiky a zdôvodnenie navrhovaného riešenia projektu ochrany osoby alebo majetku.

1. Na hodnotenie skúšobnej úlohy sú smerodajné nasledovné kritériá:

* Obsahová správnosť a úplnosť – 60 % (0-60 bodov):
  + odborná úroveň práce/projektu (kvalita),
  + grafická úroveň práce/projektu,
  + znalosť a vhodnosť výberu dostupných nástrojov, pomôcok,
  + dodržanie a súlad s platnou legislatívou (normy, vyhlášky, zákony...).
* Voľba efektívnych postupov/využiteľnosť výsledkov projektu/experimentu/odbornej súťažnej práce v praxi, tzn. práca musí prinášať reálny úžitok pre zamestnávateľa/zákazníka – 20 % (0 – 20 bodov).
* Aktívne používanie odbornej terminológie a dodržiavanie zásad bezpečnosti a ochrany zdravia pri práci, opatrení na ochranu životného prostredia a hygienických opatrení – 20 % (0 – 20 bodov).